Uridina difosfat

Uridina difosfat (UDP) ialah sebuah nukleotida difosfat. Ia merupakan ester asid pirofosforik dengan uridina. UDP terdiri daripada kumpulan berfungsi pirofosfat, ribosa selaku gula pentosa, dan urasil.

 Fungsi biologi 
UDP merupakan komponen utama dalam metabolisme karbohidrat, dan bertindak sebagai koenzim dalam pengglikosilan.

UDP ialah sebuah faktor penting dalam glikogenesis. Sebelum glukosa dapat disimpan sebagai glikogen dalam hati dan otot, enzim UDP-glukosa pirofosforilase membentuk unit gabungan UDP-glukosa dengan menggabungkan glukosa 1-fosfat dengan uridina trifosfat lalu membentuk ion pirofosfat sampingan. Kemudian, glikogen sintase menggabungkan UDP-glukosa menjadi rantaian glikogen. Molekul UDP diputuskan daripada gelang glukosa, dan dapat digunakan semula oleh pirofosforilase.Glycogen BiochemistryBiochemistry Pathways: Polysaccharide Synthesis

UDP juga digunakan sebagai bahan pemula penghasilan deoksitimidina trifosfat (dTTP) yang diperlukan dalam penghasilan DNA. UDP mula-mula diturunkan menjadi deoksi-UDP (dUDP) oleh ribonukleotida reduktase. Selepas penyahfosforilan kepada bentuk monofosfat, dUMP, pemetilan oleh timidilat sintase membentuk deoksitimidina (dTMP) dengan  N5,N10-metilena tetrahidrofolat selaku sumber metil, sebelum ditambah kumpulan fosfat menjadi dTTP.

Rujukan

Category:Nukleotida
Category:Pirimidinadion
Category:Pirofosfat
Category:Ester fosfat